седем известни ползватели, на осем производители износители/групи от производители износители в КНР и 20 известни производители в потенциални държави аналози (Канада, Япония и Съединените американски щати).
 (27)
 Отговори на въпросника бяха получени от шест производители от Съюза, осем ползватели (двама от които свързани), един производител от потенциална държава аналог от Съединените американски щати и един производител от потенциална държава аналог от Япония. Нито един от китайските производители износители/групи от производители износители не представи отговори на въпросника.
 (28)
 Едно немско сдружение на производители на цветни метали се изказа в полза на продължаване на срока на действие на мерките.
 в) Контролни посещения
 (29)
 Комисията потърси и провери цялата информация, която сметна за необходима за определяне на вероятността от продължаване или повторно възникване на дъмпинга и на вредата, както и на интереса на Съюза. В съответствие с член 16 от основния регламент бяха извършени контролни посещения в помещенията на следните дружества:
 Производители от Съюза
 —
 Eurotungstène Poudres SA, Grenoble, Франция
 —
 Global Tungsten & Powders spol. s r.o, Bruntál, Чешка република
 —
 H. C. Starck GmbH & Co. KG, Goslar, Германия
 —
 Tikomet Oy, Jyväskylä, Финландия
 —
 Treibacher Industrie AG, Althofen, Австрия
 —
 Wolfram Bergbau und Hütten-GmbH Nfg.KG., Санкт Петер, Австрия
 Ползватели
 —
 Atlas Copco Secoroc AB, Fagersta, Швеция
 —
 Betek GmbH & Co. KG, Aichhalden, Германия
 —
 Gühring KG, Albstadt, Германия
 —
 Konrad Friedrichs GmbH & Co. KG, Kulmbach, Германия
 —
 Technogenia SAS, Sait-Jorioz, Франция
 Производител в държавата аналог
 —
 Global Tungsten & Powders Corp., Towanda, Съединени американски щати.
 1.5. Разследван период и разглеждан период
 (30)
 Разследването на вероятността от продължаване или повторно възникване на дъмпинга и вредата обхвана периода от 1 януари 2015 г. до 31 декември 2015 г. („разследван период в рамките на прегледа“ или „РПП“). Разглеждането на тенденциите, които са от значение за оценката на вероятността от продължаване или повторно възникване на вредата, обхвана периода от 1 януари 2012 г. до края на разследвания период в рамките на прегледа („разглеждан период“).
 2. ПРОДУКТ, ПРЕДМЕТ НА ПРЕГЛЕДА, И СХОДЕН ПРОДУКТ
 2.1. Продукт, предмет на прегледа
 (31)
 Продуктът, предмет на настоящия преглед, е волфрамов карбид, сплави на волфрамов карбид и волфрамов карбид, просто смесен с метален прах („продуктът, предмет на прегледа“), понастоящем класирани в кодове по КН 2849 90 30 и ex 3824 30 00 (код по ТАРИК 3824300010).
 (32)
 Волфрамовият карбид, сплавите на волфрамовия карбид и волфрамовият карбид, просто смесен с метален прах, са съединения на въглерод и волфрам, получени чрез топлинна обработка. Тези продукти са междинни и се използват като суровина при производството на твърдосплавни елементи, като режещи инструменти и износоустойчиви елементи от циментиран карбид, на износоустойчиви покрития, за свредла на инструменти за нефтени сондажи и минни изкопи, както и за дюзи и режещи пластини за изтегляне и коване на метали.
 (33)
 През разглеждания период продуктът, предмет на прегледа, е произвеждан в Съюза както от т.нар. „свежи“ суровини (руда, концентрати, амониев параволфрамат — „АПВ“ и оксид) посредством производствен процес, наричан „virgin production“ (с използване на свежи суровини), така и от скрап, посредством производствен процес, при който се използват рециклирани